**Ministru kabineta rīkojuma projekta**

**„Par Rankas Profesionālās vidusskolas likvidāciju”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Profesionālās izglītības likuma 14.panta pirmajā daļā ir noteikts, ka Izglītības un zinātnes ministrija (turpmāk – ministrija) ierosina Ministru kabinetam dibināt, reorganizēt un likvidēt valsts profesionālās izglītības iestādes.  Saskaņā ar Valsts pārvaldes iekārtas likuma 15.panta ceturtās daļas 1.punktā noteikto tiešās pārvaldes iestādi likvidē, to pievienojot citai iestādei, – rezultātā pievienojamā iestāde beidz pastāvēt. Ministru kabineta 2010.gada 6.janvāra rīkojums Nr.5 „Par Profesionālās izglītības iestāžu tīkla optimizācijas pamatnostādnēm 2010. – 2015.gadam” nosaka ministriju par atbildīgo institūciju Profesionālās izglītības iestāžu tīkla optimizācijas pamatnostādņu 2010.-2015.gadam (turpmāk – Pamatnostādnes) īstenošanā, nodrošinot turpmāku profesionālās izglītības sistēmas strukturālo reformu īstenošanu, optimizējot profesionālās izglītības iestāžu skaitu un izvietojumu reģionos, kā arī, veicot to diferenciāciju, izveidot modernu, mūsdienu prasībām atbilstošu profesionālās izglītības materiāli tehnisko nodrošinājumu, sekmēt visu veidu resursu efektīvāku izmantošanu, paaugstinot profesionālās izglītības kvalitāti un pieejamību.  Informatīvajā ziņojumā „Par Izglītības un zinātnes ministrijas padotībā esošo profesionālās izglītības iestāžu pārņemšanu pašvaldības padotībā” (turpmāk – 2013.gada Informatīvais ziņojums), kas pieņemts zināšanai Ministru kabineta 2013.gada 2.jūlija sēdē (prot. Nr.37 43.§) noteikts, ka nelielās (300 un mazāk izglītojamie) profesionālās izglītības iestādes ir nododamas pašvaldībām, pamatojoties uz brīvprātības principa, vai profesionālās izglītības iestādes, kuras nekvalificējas profesionālās izglītības kompetences centra (turpmāk – PIKC) statusam, var nodot profesionālās izglītības iestādēm ar PIKC statusu. Informatīvajā ziņojumā “Par paveikto Izglītības un zinātnes ministrijas padotībā esošo profesionālās izglītības iestāžu tīkla optimizācijā un resursu efektīvā izmantošanā, turpinot strukturālās reformas laika posmā no 2013.gada 1.janvāra līdz 2014.gada 30.jūnijam” (turpmāk – 2014.gada Informatīvais ziņojums), kas pieņemts zināšanai Ministru kabineta 2014.gada 19.augusta sēdē (prot. Nr.44 46.§), noteikts, ka ministrija turpinās strukturālās reformas profesionālajā izglītībā, sakārtojot izglītības iestāžu tīklu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saskaņā ar Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 24.54.apakšpunktu Rankas Profesionālā vidusskola (turpmāk – vidusskola) ir ministrijas padotības iestāde.  Vidusskolā uz 2014.gada 1.oktobri mācās 283 izglītojamie, t.sk. Eiropas Sociālā fonda (turpmāk – ESF) finansētās grupās – 81 izglītojamais (PROF-2 dati). Vidusskola 2014./2015.m.g īsteno šādas izglītības programmas: „Kokizstrādājumu izgatavošana” ar profesionālajām kvalifikācijām – galdnieka palīgs un būvizstrādājumu galdnieks, „Ēdināšanas pakalpojumi” ar profesionālajām kvalifikācijām – pavāra palīgs un pavārs, „Viesnīcu pakalpojumi” ar profesionālo kvalifikāciju – viesmīlības pakalpojumu speciālists un „Meža darbi un tehnika” ar profesionālo kvalifikāciju – motorzāģa vadītājs. Izglītojamo skaits vidusskolā pēdējos gados ir palielinājies (2010.gadā – 184, 2011.gadā – 206 , 2012.gadā – 255, 2013.gadā – 266 ) un uz 2014.gada 1.oktobri tie ir 283 izglītojamie (PROF-2 dati), pateicoties izglītojamo skaitam ESF finansētās grupās. Pašlaik vidusskola, saimniekojot ļoti ekonomiski, ir spējusi segt uzturēšanas izdevumus, ir sakārtojusi mācību bāzi un sadzīves vidi. Ir veikta skolas ēkas un dienesta viesnīcas siltināšana, izremontēta sporta zāle, rekonstruēta katlu māja un savesti kārtībā siltumtīkli. Tomēr mācību ēkās nav veikti iekšējie kapitālie remonti. Mācību ēka un dienesta viesnīca netiek lietderīgi izmantota, jo ēku platības ir lielas un neatbilstošas izglītojamo skaitam. Ņemot vērā demogrāfisko situāciju valstī, vidusskola turpmākajos gados nevarēs palielināt izglītojamo skaitu virs 300 izglītojamajiem un izkļūt no mazo skolu skaita. Vidusskola maza izglītojamo skaita dēļ kā patstāvīga izglītības iestāde nevarēs pastāvēt ilgtermiņā, jo atbilstoši izglītojamo skaitam piešķirtais valsts budžeta finansējums būs nepietiekams, lai segtu vidusskolas uzturēšanas izdevumus. Nepietiekamais finansējums var ietekmēt arī izglītības kvalitāti nākotnē, jo nebūs iespējams uzlabot esošo izglītības programmu īstenošanas materiāli tehnisko bāzi un ieviest jaunas darba tirgum nepieciešamas izglītības programmas.  Vidusskola ir izvērtējusi attīstības iespējas Vidzemes reģionā un pieņēmusi lēmumu par tās pievienošanu Valmieras tehnikumam (turpmāk – tehnikums), kas ir izglītības iestāde ar PIKC statusu. Vidusskolas pievienošanu atbalsta arī tehnikums. Ministrija izvērtēja abu izglītības iestāžu attīstības iespējas un secināja, ka abas izglītības iestādes īsteno vairākas radniecīgas izglītības programmas ēdināšanas un viesnīcu pakalpojumu jomā. Vidusskolas pievienošana tehnikumam nodrošinātu izglītības programmu diferenciāciju un abu izglītības iestāžu materiāli tehniskās bāzes un cilvēkresursu racionālu izmantošanu. Pēc vidusskolas pievienošanas tehnikums varētu nodrošināt dažāda līmeņa profesionālo izglītību (1., 2. un 3. profesionālās kvalifikācijas līmenis) tautsaimniecībai nepieciešamās nozarēs. Tas ļaus ieviest moduļu pieeju profesionālās izglītības programmu īstenošanā atbilstoši darba tirgus vajadzībām un darba vidē balstītas izglītības attīstību reģionā. Tehnikums pašlaik īsteno Eiropas Reģionālā attīstības fonda (turpmāk – ERAF) līdzfinansētās darbības programmas “Infrastruktūra un pakalpojumi” papildinājuma 3.1.1.1.aktivitātes “Mācību aprīkojuma modernizācija un infrastruktūras uzlabošana profesionālās izglītības programmu īstenošanai” otrās projektu iesniegumu atlases kārtas projektu “Infrastruktūras izveidošana, uzlabošana un mācību aprīkojuma modernizācija Valmieras Profesionālās vidusskolas izglītības programmu īstenošanai”, vienošanās Nr.2013/0056/3DP/3.1.1.1.0/13/IPIA/VIAA/005. Projekta ietvaros top mūsdienīgas pārtikas ražošanas un pārstrādes laboratorijas, mācību viesnīca, mācību kabineti ar mūsdienīgām iekārtām un aprīkojumu. Izveidoto moderno bāzi varēs izmantot arī tehnikuma izglītības programmu īstenošanas vietas Rankā izglītojamie un pedagogi. Tādējādi tiks efektīvi izmantots ERAF ieguldījums nākotnē, veidojot vienotu apmācību bāzi.  Ņemot vērā, ka vidusskola sadarbībā ar a/s “Rankas Piens” līdz 2006.gadam īstenoja izglītības programmu “Pārtikas produktu ražošanas tehnoloģijas un iekārtas” un pašlaik šādu izglītības programmu īsteno tehnikums, varēs apvienot abu izglītības iestāžu pieredzi un resursus minētās programmas īstenošanā un prakses nodrošināšanā uzņēmumos. Tehnikums nodrošina augstu izglītības kvalitāti, labu sadarbību ar darba devējiem, īsteno nozarē strādājošo profesionālo tālākizglītību un pilnveidi, pilda pedagogu tālākizglītības centra un ārpus formālās izglītības sistēmas apgūtās profesionālās kompetences novērtēšanas funkciju. Vidusskola, iekļaujoties tehnikuma pārvaldes sistēmā kā struktūrvienība, iesaistīsies minētajās tehnikuma darbības jomās, nodrošinot augstus mācību procesa rādītājus un ekonomisku saimniecisko darbību, t.sk. optimālu ēku noslogojumu, papildus īstenojot arī tālākizglītības un profesionālās pilnveides izglītības programmas jauniešiem, tautsaimniecības nozarēs strādājošiem un bezdarbniekiem.  Vidusskolas pievienošana tehnikumam radīs iespēju izveidot Valmierā mūsdienīgu izglītības iestādi ar izglītības programmu īstenošanas vietu Rankā. Tādējādi tiks racionāli izmantota abu izglītības iestāžu materiāli tehniskā bāze un cilvēkresursi, tiks īstenotas daudzveidīgas izglītības programmas, nodrošinot darba tirgum nepieciešamo speciālistu sagatavošanu. Gulbenes novada pašvaldība (2013.gada 23.septembra vēstule Nr.4-6/13/2437) neizteica gatavību pārņemt vidusskolu pašvaldības padotībā. Pašvaldība ieteica ministrijai apvienot vidusskolu ar Jaungulbenes Profesionālo vidusskolu un izveidot jaunu izglītības iestādi (Gulbenes Profesionālo vidusskolu), to atstājot ministrijas padotībā. Ministrija neuzskatīja to par labāko risinājumu, ņemot vērā, ka abas izglītības iestādes ir ar nelielu izglītojamo skaitu, šauru izglītības programmu piedāvājumu, nemodernizētu materiāli tehnisko bāzi, pustukšām mācību ēkām u.c. neatbilstošiem rādītājiem, lai abu izglītības iestāžu apvienošana varētu nodrošināt to attīstību ilgtermiņā.  Ministrija, izvērtējot abu izglītības iestāžu darbību un attīstības perspektīvu, uzskata, ka vidusskolas pievienošana tehnikumam, izveidojot uz vidusskolas bāzes tehnikuma izglītības programmu īstenošanas vietu Rankā, ir optimālākais risinājums, lai nodrošinātu profesionālās izglītības pieejamību Austrumvidzemes reģionā. Pievienojot vidusskolu tehnikumam, ņemot vērā tehnikuma finansiālās iespējas attīstīt mācību vietu Rankā, kā arī spēju piesaistīt Eiropas Savienības fondu finansējumu un nodrošināt augstu izglītības kvalitāti, tiks paplašināts piedāvāto izglītības programmu, t.sk. pieaugušo izglītības un tālmācības programmu, skaits un atbilstoši uzlabota materiāli tehniskā bāze tehnikuma mācību vietā Rankā. Tādējādi tiek saglabāta pieejamība kvalitatīvai izglītībai reģionā un nodrošināta vidusskolas kā tehnikuma mācību vietas attīstība. Ņemot vērā minēto, ministrija ir izstrādājusi Ministru kabineta rīkojuma projektu „Par Rankas Profesionālās vidusskolas likvidāciju” (turpmāk – rīkojuma projekts). Rīkojuma projekts paredz ar 2015.gada 1.septembri likvidēt vidusskolu, to pievienojot tehnikumam.  Tehnikums tiek noteikts par vidusskolas izglītības programmu, funkciju, tiesību, saistību, prasību, finanšu līdzekļu, bilancē esošās mantas, lietvedības un arhīva pārņēmēju. Rīkojuma projekts paredz vidusskolas likvidācijas komisijas izveidi, nosakot tās uzdevumus – nodrošināt vidusskolas materiālo un finanšu līdzekļu inventarizāciju, mantas vērtības un saistību apjoma noteikšanu un bilancē esošās mantas, saistību, arhīva un lietvedības nodošanu tehnikumam, kā arī vidusskolas slēguma bilances sagatavošanu.  Ar vidusskolas likvidāciju saistītos izdevumus paredzēts segt no ministrijas budžeta programmas 02.00.00 „Profesionālās izglītības mācību iestādes” apakšprogrammai 02.01.00 „Profesionālās izglītības programmu īstenošana” 2015.gadam vidusskolai apstiprinātajiem valsts budžeta līdzekļiem. Tehnikums izglītības programmu īstenošanas vietā Rankā turpinās īstenot visas vidusskolas profesionālās izglītības programmas. Šo programmu īstenošanu turpinās vidusskolas pedagogi, bet saimniecisko darbību un nekustamo īpašumu uzturēšanu Rankā nodrošinās vidusskolas tehniskie darbinieki. Tā kā likvidēta tiek ministrijas padotībā esošā vidusskola, to pievienojot ministrijas padotībā esošajam tehnikumam, un abas izglītības iestādes tiek finansētas no ministrijas budžeta programmas 02.00.00 „Profesionālās izglītības mācību iestādes” apakšprogrammas 02.01.00 „Profesionālās izglītības programmu īstenošana”, ietekmes uz apakšprogrammai apstiprināto budžetu nebūs. Likvidējot vidusskolu, valsts finansēto izglītojamo skaits nesamazinās, jo vidusskolai plānoto izglītojamo uzņemšanu profesionālās izglītības programmās un uzsākto programmu īstenošanu Rankā turpinās tehnikums. Ministrijas budžeta programmā 02.00.00 „Profesionālās izglītības mācību iestādes” apakšprogrammā 02.01.00 „Profesionālās izglītības programmu īstenošana” vidusskolai 2015.gadam apstiprinātais budžets ir 602244 *euro* apmērā, t.sk. valsts budžeta dotācija no vispārējiem ieņēmumiem ir 542244 *euro* un ieņēmumi no maksas pakalpojumiem un citi pašu ieņēmumi ir 60000 *euro* apmērā. Tehnikums pārņems vidusskolas pārvaldīšanā un vidusskolas bilancē esošo valsts nekustamo īpašumu “Rankas arodvidusskola” (nekustamā īpašuma kadastra Nr.5084 008 0159) – piecas zemes vienības 27,98 ha kopplatībā (zemes vienību kadastra apzīmējumi 5084 008 0159, 5084 008 0160, 5084 008 0162, 5084 008 0163 un 5084 008 0340) un deviņas būves (būvju kadastra apzīmējumi 5084 008 0159 001, 5084 008 0159 002, 5084 008 0159 005, 5084 008 0159 006, 5084 008 0159 007, 5084 008 0159 017, 5084 008 0159 018, 5084 008 0159 019 un 5084 008 0160 001) – Rankas pagastā, Gulbenes novadā. Minētais valsts nekustamais īpašums ierakstīts Gulbenes rajona tiesas Zemesgrāmatu nodaļas Rankas pagasta zemesgrāmatas nodalījumā Nr.364 uz Latvijas valsts vārda ministrijas personā. Pārvaldīšanā un apsaimniekošanā pārņemtais valsts nekustamais īpašums tiks izmantots mācību procesa nodrošināšanas turpināšanai tehnikuma izglītības programmu īstenošanās vietā Rankā. Vidusskola nav īstenojusi projektus ERAF ietvaros. Vidusskola ir īstenojusi Klimata pārmaiņu finanšu instrumenta līdzfinansēto projektu “Kompleksi risinājumi siltumnīcefekta gāzu emisiju samazināšanai” (kopējās projekta izmaksas 1 008 068 *euro*), kura ietvaros ir siltināta vidusskolas mācību ēka un dienesta viesnīca (ārsienu, cokola un jumta siltināšana, individuālā apkures mezgla uzstādīšana, ventilācijas šahtu tīrīšana). Projekta pēcuzraudzības periods ir līdz 2017.gadam. Minētās ēkas tehnikums izmantos mācību procesa nodrošināšanai ilgtermiņā. Līdz ar to tiks nodrošināta projekta sasniegto rezultātu saglabāšana un izmantošana atbilstoši projekta mērķim.  Vidusskola ir bijusi labuma guvēja ministrijas īstenotajā ERAF 3.2.2.1.2.apakšaktivitātes „Izglītības iestāžu informatizācija” projektā „Izglītības un zinātnes ministrijas padotībā esošo izglītības iestāžu informatizācija” (turpmāk – ERAF projekts), vienošanās Nr.2010/0105/3DP/3.2.2.1.2/09/IPIA/VIAA/500. Saskaņā ar Ministru kabineta 2008.gada 5.augusta noteikumu Nr.649 „Noteikumi par darbības programmas „Infrastruktūra un pakalpojumi” papildinājuma 3.2.2.1.2.apakšaktivitāti „Izglītības iestāžu informatizācija” 55.punktā noteikto finansējuma saņēmējs ir tieši atbildīgs par projekta īstenošanu un rezultātu uzturēšanu vismaz piecus gadus pēc projekta īstenošanas. ERAF projekta ietvaros vidusskola tika apgādāta ar 15 stacionārajiem datoriem 14 746,15 *euro* apmērā, 2 portatīvajiem datoriem 2 216,75 *euro* apmērā, 1 multimediju komplektu 4 802,38 *euro*apmērā, kā arī vidusskolā tika uzstādīts datu un elektrotīkls 1 vienība 2 102,18 *euro*apmērā. Ievērojot to, ka ERAF projekts atrodas piecu gadu pēcuzraudzības periodā, Padomes 2006.gada 11.jūlija Regulas (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999 (turpmāk – Regula Nr.1083/2006), 57.panta 1.punkta izpratnē ERAF projekta labuma guvēju – izglītības iestāžu – likvidācija nav uzskatāma par būtisku izmaiņu, ja finansējuma saņēmējs nodrošina 3.2.2.1.2.apakšaktivitātes mērķa – izglītības iestāžu nodrošināšana ar atbilstošu, izmaksu efektīvu, drošu un uzticamu informācijas un komunikāciju tehnoloģiju (turpmāk – IKT) infrastruktūru, lai izglītības iestādēs un izglītības procesā plašāk un efektīvāk izmantotu IKT, saglabāšanu un projektā sasniegto rezultātu izmantošanu atbilstoši 3.2.2.1.2.apakšaktivitātes mērķim vismaz piecus gadus pēc pēdējā maksājuma finansējuma saņēmējam ERAF projekta ietvaros veikšanas.  Ministrija ir izvērtējusi ar rīkojuma projektu paredzētās pārmaiņas vidusskolā ERAF projekta rezultātu ilgtspējas kontekstā un konstatējusi, ka:1) par ERAF līdzekļiem iegādātās IKT vienības ir uzskaitītas ministrijas bilancē un saskaņā ar patapinājumu līgumiem nodotas lietošanā labuma guvējiem;2) vidusskolu likvidējot, tās izglītības programmas, funkcijas, tiesības, saistības, prasības, finanšu līdzekļi, bilancē esošā kustamā manta, lietvedība un arhīvs tiek nodoti tehnikumam, kā rezultātā vidusskola kļūst par tehnikuma izglītības programmu īstenošanas vietu Rankā;3) tehnikuma izglītības programmu īstenošanas vietā Rankā tiek saglabātas visas vidusskolas programmas un tajā turpina mācīties visi vidusskolas izglītojamie. Ņemot vērā konstatēto, ministrija secina, ka ERAF projektā sasniegtie rezultāti tiks saglabāti un tiks nodrošināta projektā sasniegto rezultātu ilgtspēja attiecībā uz vidusskolai piegādāto datortehniku un multimediju kabineta aprīkojumu atbilstoši Regulas Nr.1083/2006 57.panta 1.punkta prasībām.  Lai novērstu situācijas, kad Eiropas Savienības fondu līdzekļi tiek novirzīti profesionālās izglītības iestādēm, kuras projekta pēcuzraudzības periodā tiek reorganizētas vai likvidētas, ministrija Eiropas Savienības fondu ieguldījumus profesionālās izglītības iestādēs plāno atbilstoši Profesionālās izglītības iestāžu tīkla optimizācijas pamatnostādnēs 2010.-2015.gadam noteiktajam. Kā sadarbības partneris vidusskola piedalās ESF finansētos projektos:1) Valsts izglītības attīstības aģentūras īstenotajā projektā "Profesionālās izglītības programmu, pamatprasmju un kompetenču apguve izglītības un profesionālās karjeras turpināšanai", vienošanās Nr.2010/0284/1DP/1.2.1.1.3/10/IPIA/ VIAA/001;2) ministrijas īstenotajā projektā "Sākotnējās profesionālās izglītības pievilcības veicināšana" (2.kārta), vienošanās Nr.2009/0001/1DP/1.2.1.1.4/08/IPIA/VIAA/001. Vidusskola bija sadarbības partneris Valsts izglītības satura centra īstenotajā projektā „Profesionālo mācību priekšmetu pedagogu un prakses vadītāju teorētisko zināšanu un praktisko kompetenču paaugstināšana”, vienošanās Nr. 2010/0043/1DP/1.2.1.1.2/09/IPIA/VIAA/001 (projekta īstenošana noslēgusies 2013.gada decembrī). Vidusskola īstenoja ESF finansēto 1.2.1.1.3. apakšaktivitātes (1.kārta) projektu "Mācību metodiskā nodrošinājuma uzlabošana un atbalsta pasākumi mūsdienu prasībām atbilstošai izglītības ieguvei Rankas arodvidusskolā” (projekta īstenošana noslēgusies 2012.gada jūnijā). |
| 3. | Projekta izstrādē iesaistītās institūcijas | Ministrija, tehnikums, vidusskola. |
| 4. | Cita informācija |  Ir ievērots Profesionālās izglītības likuma 14.panta 3.¹daļā noteiktais – vidusskolas likvidācijā iesaistītās institūcijas un personas ir informētas par projektā noteikto. Minētais jautājums tika skatīts abu izglītības iestāžu administrācijas 2014.gada 4.septembra sanāksmē. Par plānotajām izmaiņām vidusskolas tālākajā attīstībā 2014.gada 14.septembrī tika informēta Rankas pagasta pārvalde, Gulbenes novada skolu valde, Valmieras pilsētas skolu valde un pašvaldība. Par plānoto vidusskolas pievienošanu tehnikumam 2014.gada 24.septembrī tika informēts tehnikuma kolektīvs un izglītojamie, bet 2014.gada 29.septembrī – vidusskolas kolektīvs un izglītojamie. 2014.gada 12.septembrī un 14.oktobrī ministrijas pārstāvji tikās ar abu skolu direktoriem un pārrunāja vidusskolas pievienošanu tehnikumam.  |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Vidusskolas 283 izglītojamie, kuri turpinās iegūt izglītību tajā paša vietā Rankā, kurā atradīsies tehnikuma teritoriālā struktūrvienība – tehnikuma izglītības programmu īstenošanas vieta.  Vidusskolas 26 pedagogi un 26 pārējie darbinieki, kuri turpinās strādāt Rankā kā tehnikuma izglītības programmu īstenošanas vietā. Izglītojamo vecāki, institūcijas un organizācijas, kuras sniedz atbalstu izglītības iestādēm izglītības procesa nodrošināšanā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija |  Pievienojot vidusskolu tehnikumam, paplašināsies piedāvāto programmu klāsts, pilnveidosies izglītības programmu īstenošanas materiāli tehniskā bāze un uzlabosies izglītības kvalitāte tehnikuma izglītības programmu īstenošanas vietā Rankā, piesaistot Eiropas Savienības finansējumu, kā rezultātā tiks sagatavoti darba tirgus prasībām atbilstoši un tautsaimniecībai nepieciešamie speciālisti.  |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (*euro*) |
| **2016.g.** | **2017.g.** | **2018.g.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  67 270 511 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  67 270 511 |  0 0 |  0 0  |  0  0 |  0 0  |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  67 270 511 |  0 |  0 |  0 |  0 |
| 2.1. valsts pamatbudžets | 67 270 511 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |    |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Saskaņā ar Ministru kabineta 2009.gada 28.jūlija noteikumu Nr.836 “Pedagogu darba samaksas noteikumi” 28.punktu, pedagogiem profesionālās izglītības kompetences centros (turpmāk – PIKC) nosaka piemaksu 10 procentu apmērā no mēneša darba algas likmes. Pēc vidusskolas pievienošanas tehnikumam, kuram ir PIKC statuss, ar 2015.gada 1.septembri šāda piemaksa pienāksies arī pedagogiem tehnikuma struktūrvienībā Rankā. Piemaksas nodrošināšanai nepieciešamais finansējums:Skolotāju atalgojums: 23,52 likmes x (420 *euro* + 7%)x 4 mēn = 42 280 *euro*Pārējo pedagogu atalgojums: 0,26 x 42280 *euro* = 10993 *euro*Dienesta viesnīcas pedagogu atalgojums: 1,6 likmes x (420 *euro* + 7%) x 4 mēn = 2876 *euro*Pedagogu atalgojums 4 mēnešiem: 42280 + 10993+2876 = 56 149 *euro*10 % piemaksai 4 mēnešiem: 56 149 *euro* x 10 % = 5615 *euro*VSAOI 4 mēnešiem: 5615 *euro* x 23,59 % = 1325 *euro*Atlīdzība 10 % piemaksas nodrošināšanai no 2015.gada 1.septembra:5615 *euro* + 1325 *euro* = 6940 *euro.*Piemaksai nepieciešamo atlīdzību 2015.gadā un turpmākajos gados varēs nodrošināt ministrijas budžeta apakšprogrammai 02.01.00.”Profesionālās izglītības programmu īstenošana” pieejamā valsts budžeta finansējuma ietvaros un ietekmes uz valsts budžetu nebūs.2014.gada budžetā plānotās uzņemšanas neizpilde par 1085 izglītojamiem samazina attiecīgi arī valsts finansēto izglītojamo vietu skaitu 2015.gadā, veidojot pedagogu atlīdzības ietaupījumu. |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ir nepieciešams izdarīt grozījumu Ministru kabineta 2003.gada 16.septembra noteikumos Nr.528 „Izglītības un zinātnes ministrijas nolikums” (turpmāk – MK noteikumi Nr.528), svītrojot 24.54.apakšpunktu. Izpildes termiņš ir 2015.gada 31.decembris. |
| 2. | Atbildīgā institūcija | Ministrija |
| 3. | Cita informācija | Saskaņā ar MK noteikumu Nr.528 24.64.apakšpunktu Izglītības un zinātnes ministrijas padotībā ir Valmieras Profesionālā vidusskola. Ministru kabineta 2014.gada 25.novembra rīkojuma Nr.681 “Par profesionālās izglītības kompetences centra statusa piešķiršanu Valmieras Profesionālajai vidusskolai” 2.punktā noteikts, ka ar 2014.gada 1.decembri Valmieras Profesionālās vidusskolas nosaukums ir “Valmieras tehnikums”. Ievērojot minēto, papildu šīs anotācijas sadaļas 1.punktā minētajam, nepieciešams grozījums MK noteikumos Nr.528 saistībā ar Valmieras Profesionālās vidusskolas nosaukuma maiņu. Tas tiks veikts līdz 2015.gada 31.decembrim, vienlaicīgi veicot arī citus grozījumus saistībā ar kompetences centra statusa piešķiršanu citām profesionālās izglītības iestādēm un izglītības iestāžu tīkla optimizāciju (2015.gadā plānots optimizēt vairākas izglītības iestādes), ievērojot Informatīvajā ziņojumā “Priekšlikumi ārējo normatīvo aktu grozījumu skaita un apjoma samazināšanai”” noteikto. |

 **Anotācijas V sadaļa** – projekts šo jomu neskar.

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekta izvērtēšanā plānots iesaistīt Profesionālās izglītības biedrību. Ministrijas mājaslapā tiks ievietota aktuāla informācija par vidusskolas pievienošanu tehnikumam.  |
| 2. | Sabiedrības līdzdalība projekta izstrādē | Projekta izstrādē piedalās vidusskola, tehnikums, pašvaldība. Sabiedrības plašāka līdzdalība nav nepieciešama, jo minētais jautājums ir saistīts ar Pamatnostādnēs, 2013.gada Informatīvajos ziņojumā un 2014.gada Informatīvajā ziņojumā noteikto un sabiedrībā apspriesto. Jautājums par profesionālās izglītības iestāžu tīkla sakārtošanu saskaņā ar normatīvajos aktos noteikto ir ministrijas kompetencē.  |
| 3. | Sabiedrības līdzdalības rezultāti | Pedagogi ir saprotoši un lēmumu par vidusskolas pievienošanu tehnikumam atbalsta. Iebildumi no izglītojamajiem un viņu vecākiem nav saņemti. Pašvaldība atbalsta vidusskolas pievienošanu. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, vidusskola un tehnikums. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiek likvidēta ministrijas padotībā esoša vidusskola, tās uzdevumus nododot ministrijas padotībā esošajam tehnikumam. |
| 3. | Cita informācija | Nav |

Izglītības un zinātnes ministre M.Seile

Vizē:

Valsts sekretāra vietniece –

Izglītības departaments direktore,

valsts sekretāra pienākumu izpildītāja E.Papule

28.01.2015. 09:30

3075

Dz.Gorbunova

67047855, dzintra.gorbunova@izm.gov.lv

V.Dadzīte

67047751, velga.dadzite@izm.gov.lv

V.Krēsliņa

67047814, valda.kreslina@izm.gov.lv

M.Adamane

67047756, madara.adamane@izm.gov.lv